Афанасьев Михаил Денисович
Афанасьев Михаил Денисович (7. 1. 1923-жылы туулган, Чүй облусу, Чүй району, Старая Покровка айылы - 12. 10. 1986, ошол эле жер) - Советтер Союзунун Баатыры (1945). 1943-жылы Чкалов аскердик авиация мектебин бүтүргөн. Кызыл Армияга 1941-жылы чакырылып, согушка 1943-жылдан катышкан. 807-штурмалоочу авиациалык полкунда (1-Балтика бою фронту, 3-аба армиясы, 206-штурмалоочу авиациялык дивизия) звено командири болуп кызмат өтөгөн. 1943-44-жылдары Мелитополь, Севастополь, Тырва, Тарту жана башка жерлерде салгылашып, 1945-жылдын январь айында 140 жолу согуштук учуш жасап, душмандын техникасын, көп сандаган аскерин жок кылган. Ленин, эки Кызыл Туу жана 1-даражадагы Ата Мекендик согуш ордендери менен сыйланган.

Колдонулган адабияттар
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1
Улуу Ата Мекендик согуштун ардагерлери